विपश्यना धेरै पुरानो ध्यानविधि हो, यसैले त्यस विषयको लेखनलाई माथि मैले शास्त्रीय भनेको हुँ । विपश्यना ध्यानमा जाने मन गर्नुभएकोमा औधि खुसी लाग्यो । जीवनमा अवश्य एकचोटि चाख्नैपर्ने फल हो जस्तो लाग्छ त्यो ध्यानविद्या । मेरो लेखनबाट थोरै भए पनि तपाईँ त्यसतर्फ तानिनुभयो, यो त मलाई पनि धर्म मिल्ने पो कुरा भयो । सुरुमा त सांसारिक व्यस्तताबाट १० दिनको छुट्टी मिलाउनु अनि १० दिनसम्मको अवधिमा बाहिरी संसारबाट पूर्णतः विच्छेद रहेर एकै घेरोभित्र बसी कसरी साधना पूरा गर्न सकिएला भन्ने सोचेर मन उकुसमुकुस भई अत्यास लाग्न सक्छ । तर त्यहाँ गएपछि र गर्न थालेपछि सबै सम्भव हुँदो रहेछ, स्वाभाविक गतिमा ।
